CELEX: 32020D1006(01)
Language: lt
Date: 1601424000000
Title: Tarybos sprendimas 2020 m. rugsėjo 30 d. kuriuo skiriamas vienas Europos cheminių medžiagų agentūros Valdančiosios tarybos narys 2020/C 330/02

6.10.2020   
               
               
                  LT
               
               
                  Europos Sąjungos oficialusis leidinys
               
               
                  C 330/2
               
            
         TARYBOS SPRENDIMAS
         2020 m. rugsėjo 30 d.
         kuriuo skiriamas vienas Europos cheminių medžiagų agentūros Valdančiosios tarybos narys
         (2020/C 330/02)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą, iš dalies keičiantį Direktyvą 1999/45/EB bei panaikinantį Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (1), ypač į jo 79 straipsnį,
         kadangi:
         
                     (1)
                  
                  
                     Reglamento (EB) Nr. 1907/2006 79 straipsnyje nustatyta, kad Taryba Europos cheminių medžiagų agentūros Valdančiosios tarybos (toliau – Valdančioji taryba) nariais turi paskirti po vieną atstovą iš kiekvienos valstybės narės;
                  
               
                     (2)
                  
                  
                     savo 2018 m. gruodžio 17 d. sprendimu (2) Taryba paskyrė vieną Europos cheminių medžiagų agentūros Valdančiosios tarybos narį;
                  
               
                     (3)
                  
                  
                     Kroatijos vyriausybė informavo Tarybą apie savo ketinimą pakeisti savo atstovą Valdančiojoje taryboje ir pateikė naujo atstovo, kuris turėtų būti paskirtas laikotarpiui nuo 2020 m. spalio 1 d. iki 2024 m. spalio 1 d., kandidatūrą,
                  
               PRIĖMĖ ŠĮ SPRENDIMĄ:
         
            1 straipsnis
            Kroatijos pilietė Dubravka Marija KREKOVIĆ, gimusi 1973 m. rugpjūčio 11 d., skiriama Europos cheminių medžiagų agentūros Valdančiosios tarybos nare vietoj Bojan VIDOVIĆ laikotarpiui nuo 2020 m. spalio 1 d. iki 2024 m. spalio 1 d.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. rugsėjo 30 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  OL L 396, 2006 12 30, p. 1.
         
            (2)  2018 m. gruodžio 17 d. Tarybos sprendimas, kuriuo skiriamas vienas Europos cheminių medžiagų agentūros Valdančiosios tarybos narys (OL C 460, 2018 12 21, p. 11).